ישיבת מליאה, כנסת 13, פרוטוקול מספר 81, 1993-03-24 00:00

שבח וייס: חברי הכנסת, אני פותח את ישיבת הכנסת המיוחדת היום, יום רביעי, ב' בניסן התשנ"ג, 24 במרס 1993; הישיבה מוקדשת היום לבחירת נשיא המדינה.

שבח וייס: בראשית הישיבה אני רוצה לברך את חברי הכנסת המוסלמים שלנו, אשר ביום חגם, אחרי צום רמדאן, בחג עיד אל-פיטר, הגיעו לכאן, נטשו את הכפר ואת העיר ואת המשפחה והגיעו לכאן למלא את חובתם האזרחית, הציבורית והפוליטית.

שבח וייס: תודה רבה לכם על כך.

שבח וייס: חבר הכנסת דראושה, בבקשה.

שבח וייס: דקה.

עבד-אלוהב דראושה: אדוני היושב-ראש, חברי הכנסת, אני מודה לך, אדוני היושב-ראש, על הברכה.

עבד-אלוהב דראושה: אנחנו, חברי הכנסת הערבים, באנו היום לכאן כולנו בגלל חשיבות המעמד של בחירת הנשיא, אף שזה היום הראשון של עיד אל-פיטר.

עבד-אלוהב דראושה: יורשה לי לשלוח מכאן ברכות לכל המוסלמים במדינת ישראל ולמוסלמים בעולם כולו, ולאחל לכולם "כול עם ואנתום בח'יר" חג שמח.

עבד-אלוהב דראושה: אני תקווה שהחג הבא יבוא לכולנו, יהודים וערבים, לכל אזרחי המדינה ואזרחי האזור, בתקופת שלום, ונחגוג בו שלום, שיבטיח יציבות ושגשוג לכל עמי האזור.

שבח וייס: אמן ואמן.

שבח וייס: חברי הכנסת, כפי שהודעתי, על סדר-היום: בחירת נשיא המדינה.

שבח וייס: כפי שהודעתי לכנסת ביום רביעי שעבר, כ"ד באדר התשנ"ג, 17 במרס 1993, המועמדים הם: מר עזר ויצמן וחבר הכנסת דב שילנסקי.

שבח וייס: סדר הדברים הוא זה: אני ממנה בזאת ועדת קלפי, בהרכב שלושה חברי כנסת.

שבח וייס: אני מבקש מחברי הכנסת שאקרא בשמם לעלות לדוכן ולהתייצב בתא השיפוט והבקרה.

שבח וייס: עמנואל זיסמן, יושב-ראש הוועדה, חבר הכנסת יעקב שמאי וחבר הכנסת שמואל הלפרט.

שבח וייס: אני מזמין אתכם, חברים, לבוא לכאן ולהתחיל לחתום על המעטפות.

שבח וייס: אני ממשיך להסביר את התהליך.

שבח וייס: מזכיר הכנסת, מר שמואל יעקבסון, ימסור לידיכם את המעטפות, חבר הכנסת זיסמן.

שבח וייס: על כל מעטפה מתוך 120 המעטפות תואילו לחתום שלושתכם.

שבח וייס: לאחר מכן תחזירו את המעטפות למזכיר.

שבח וייס: המזכיר יתחיל לקרוא בשמות חברי הכנסת, על-פי סדר הא"ב.

שבח וייס: כל אחד מחברי הכנסת ייגש אל המזכיר, יקבל ממנו מעטפה חתומה, ייגש לפרגוד הסגור והאטום ויקיים טקס בחירה חשאי לחלוטין; ישוב מן הפרגוד, יטיל את המעטפה לקלפי וישוב אל מקומו.

שבח וייס: חברי הכנסת, על מנת שהתהליך לא יתארך יתר על המידה, אני פונה אליכם להגביר את קצב ההליכה שלכם אל הקלפי.

שבח וייס: בינתיים חותמים על המעטפות.

שבח וייס: בגמר ההצבעה יעלו חברי ועדת הקלפי שוב אל הבמה.

שבח וייס: הקלפי תימסר לידם, ותחל ספירת הקולות.

שבח וייס: בגמר הספירה יימסרו התוצאות לידיו של יושב-ראש הכנסת, אשר יכריז על הנשיא הנבחר.

שבח וייס: זהו סדר-יומנו כאן.

קריאה: יהיה סיבוב שני?

שבח וייס: אם יהיה צורך בסיבוב שני, נודיע.

שבח וייס: הוא יהיה מייד בתום הסיבוב הראשון.

שבח וייס: חברי הכנסת, מי שמתעניין מאוד בתהליך, אנחנו הנחנו על שולחנכם חוברת "לקראת בחירת נשיא חדש בישראל", עם מידע על כל הבחירות שהיו, על החוק וכיוצא באלה.

שבח וייס: היחידה לריכוז מידע והיחידה להדרכת מורים ותלמידים שלנו הכינה את החוברת הזאת.

שבח וייס: חברי הכנסת, אני אבקש עכשיו מיושב-ראש ועדת הקלפי, חבר הכנסת עמנואל זיסמן, לגשת לקלפי, לבדוק אותה, אם היא ריקה, לסגור אותה וליטול אתו את המפתח.

אברהם רביץ: אדוני היושב-ראש, אולי אפשר ששני המועמדים, או נציגיהם, כל אחד מהם יציג את המצע הרעיוני שלו, כדי שנדע איך להצביע?

שבח וייס: יש כאן בעיה, כי לא יהיה מי שיציג את המצע של הנמנע.

אברהם רביץ: זאת אני אעשה.

שבח וייס: ואז יהיה חוסר שוויון בין שלושת המועמדים.

שבח וייס: תודה רבה.

שבח וייס: חברי הכנסת, אני רוצה לקוות, שבתום הבחירה, כאשר נודיע לציבור מי הוא הנשיא הבא של מדינת ישראל, יפוג המתח והאווירה המעומעמת והלא-ודאית ואווירת הניחוש, ונעבור לסדר-היום כמו שצריך.

שבח וייס: זהו.

שבח וייס: הכול מוכן?

שבח וייס: אדוני המזכיר, הבחירות החלו.

ש' יעקבסון: שמואל אביטל – מצביע; רפאל אדרי – מצביע; אהוד אולמרט – מצביע; אורי אור – מצביע; חיים אורון – מצביע; דליה איציק – מצביעה; מיכאל איתן – מצביע; רפאל איתן – מצביע; רפאל אלול – מצביע; שולמית אלוני – מצביעה; טלב אלסאנע – מצביע; אסעד אסעד – מצביע; יוסף בא-גד – מצביע; זאב בנימין בגין – מצביע; פנחס בדש – מצביע; שלמה בוחבוט – מצביע; אברהם בורג – מצביע; יגאל ביבי – מצביע; יוסף ביילין – מצביע; נעמי בלומנטל – מצביעה; בנימין בן-אליעזר – מצביע; אליהו בן-אלישר – מצביע; אליהו בן-מנחם – מצביע; שלמה בניזרי – מצביע; עוזי ברעם – מצביע; תמר גוז'נסקי – מצביעה; שאול גוטמן – מצביע; מיכה גולדמן – מצביע; אלכס גולדפרב – מצביע; אלי גולדשמידט – מצביע; אפרים גור – מצביע; מרדכי גור – מצביע; גדליה גל – מצביע; אריה גמליאל – מצביע; אלי דיין – מצביע; חיים דיין – מצביע; יעל דיין – מצביעה; עבד-אלוהב דראושה – מצביע; אריה דרעי – מצביע; אברהם הירשזון – מצביע; שמואל הלפרט – מצביע; זבולון המר – מצביע; צחי הנגבי – מצביע; שבח וייס – מצביע; יוסף ונונו – מצביע; רחבעם זאבי – מצביע; נסים זוילי – מצביע; תופיק זיאד – מצביע; עמנואל זיסמן – מצביע; אליעזר זנדברג – מצביע; וליד חאג' יחיא – מצביע; נעמי חזן – מצביעה; מיכאל חריש – מצביע; בנימין טמקין – מצביע; סאלח טריף – מצביע; שאול יהלום – מצביע; אברהם יחזקאל – מצביע; רן כהן – מצביע; רענן כהן – מצביע; יוסי כץ – מצביע; לימור לבנת – מצביעה; מאשה לובלסקי – מצביעה; דוד לוי – מצביע; יצחק לוי – מצביע; דוד ליבאי – מצביע; עוזי לנדאו – מצביע; יורם לס – מצביע; ענת מאור – מצביעה; משה מאיה – מצביע; דוד מגן – מצביע; האשם מחאמיד – מצביע; רוני מילוא – מצביע; חגי מירום – מצביע; דוד מנע – מצביע; נואף מסאלחה – מצביע; יהושע מצא – מצביע; דן מרידור – מצביע; רון נחמן – מצביע;

ש' יעקבסון: אורה נמיר – מצביעה; משה נסים – מצביע; בנימין נתניהו – מצביע; אסתר סלמוביץ – מצביעה; אפרים סנה – מצביע; יוסף עזרן – מצביע; עובדיה עלי – מצביע; שאול עמור – מצביע; אברהם פורז – מצביע; חנן פורת – מצביע; משה פלד – מצביע; רפאל פנחסי – מצביע; מנחם פרוש – מצביע; שמעון פרס – מצביע; עמיר פרץ – מצביע; גדעון פת – מצביע; יאיר צבן – מצביע; דוד צוקר – מצביע; אביגדור קהלני – מצביע; חיים קופמן – מצביע; ישראל קיסר – מצביע; משה קצב – מצביע; יצחק רבין – מצביע; אברהם רביץ – מצביע; אמנון רובינשטיין – מצביע; חיים רמון – מצביע; אבנר חי שאקי – מצביע; גונן שגב – מצביע; גדעון שגיא – מצביע; אברהם שוחט – מצביע; משה שחל – מצביע; מאיר שטרית – מצביע; שמעון שטרית – מצביע; דב שילנסקי – מצביע; סילבן שלום – מצביע; יעקב שמאי – מצביע; יצחק שמיר – מצביע; יעקב שפי – מצביע; אברהם שפירא – מצביע; אריאל שרון – מצביע; יוסי שריד – מצביע; דן תיכון – מצביע

ש' יעקבסון: אדוני היושב-ראש, הפעם איני צריך לקרוא בשמות חברי הכנסת, כיוון שאיש לא נעדר.

שבח וייס: כולם היו.

שבח וייס: חברי הכנסת, הודעה.

שבח וייס: נא לשבת.

שבח וייס: 120 חברי הכנסת הצביעו.

שבח וייס: זו הפעם הראשונה שלא היה צורך לקרוא קריאה שנייה.

שבח וייס: אני מזמין עכשיו את חברי ועדת הקלפי.

שבח וייס: חברי הכנסת עמנואל זיסמן, יעקב שמאי ושמואל הלפרט.

שבח וייס: הם יתפסו את מקומותיהם.

שבח וייס: הם יעשו את הספירה.

שבח וייס: כל הפתקים יישארו כנכס ארכיוני.

שבח וייס: אנחנו נשארים לשבת, אבל אפשר להסתובב, אפשר לסיים עניינים של הקבינט המצומצם, של ועדת השרים לענייני חקיקה.

שבח וייס: בתוך דקות אחדות נדע את התוצאות.

שבח וייס: חברי הכנסת, אני עומד להודיע את התוצאות.

שבח וייס: אני רוצה להודות לחברי ועדת הקלפי על עבודתם.

שבח וייס: אני רוצה להודות לחבר העובדים הנאמן של הכנסת מן הטפחות ועד הטפחות.

שבח וייס: אצלנו אין מסד, כולם טפחות.

שבח וייס: עובדי הניקיון, הסדרנים, חבורת עובדי התחזוקה שלנו, שבנתה לנו את הפרגוד היוצא מן הכלל הזה, משמר הכנסת, מזכירות הכנסת – תודה לכולם.

שבח וייס: זאת גם הזדמנות לברך את חברי הכנסת לקראת יציאה לפגרה קצרה, פגרת חגים, פגרת פסח.

שבח וייס: ביום השואה נקיים בבניין הכנסת טקס "לכל איש יש שם", שבמרכזו יעמוד המועד 50 שנה למרד גטו ורשה.

שבח וייס: כולכם תוזמנו, ואני אהיה מאוד מרוצה אם גם תגיעו, חברי הכנסת.

שבח וייס: חברי הכנסת, יש בעיה.

שבח וייס: אין הפתעות, יש בעיות.

שבח וייס: זו דילמה שאני לא חושב שיושב-ראש כנסת לפני עמד בפניה.

שבח וייס: אני רוצה להתייעץ אתכם.

שבח וייס: אני מבקש לתת לי את התוצאות.

שבח וייס: אני רוצה למסור הודעה, נא לשבת.

שבח וייס: יש לנו בעיה.

שבח וייס: התקבלו תוצאות אלה, הספירה מראה על המספרים האלה: עזר ויצמן – 68; פתק אחד לבן; דב שילנסקי – 55.

שבח וייס: לפיכך יש לנו 124 חברי כנסת.

שבח וייס: זה היה משמח, בוודאי, איזה ארבעה מועמדים שנמצאים ברשימה במקומות מסוימים.

שבח וייס: יש לפני שתי אפשרויות, אתייעץ אתכם לרגע.

שבח וייס: האפשרות הכי סבירה – בחירות חוזרות, אף שמתמטית, בכל וריאציה, אני שמח שאתם חושבים כמוני, חברי הכנסת, עם כל הצער שבדבר – – – כן, אדוני ראש הממשלה.

יצחק רבין: – – –

שבח וייס: זה מה שיעשה עכשיו.

שבח וייס: חברי הכנסת, אני רוצה להוסיף על הדברים של ראש הממשלה.

שבח וייס: אילו זיהו את המעטפות האלה בראשיתן, גם אז ארבעה קולות פסולים, דבר שהיה משנה לגמרי את התוצאה.

שבח וייס: אבל, הכול מחדש.

שבח וייס: חברי הכנסת, התהליך מתחיל מחדש ומהר.

שבח וייס: אני מזמין את ועדת הקלפי.

שבח וייס: חברי הכנסת, נא לשבת.

שבח וייס: אנחנו עושים תהליך חוזר.

שבח וייס: נשתדל לעשות את זה בקצב מהיר.

שבח וייס: חברי הכנסת, נא לשבת.

שבח וייס: אנחנו נשתדל לסיים את תהליך הבחירה עד השעה 12:00, ואולי אפילו עד השעה 11:30.

שבח וייס: נא לשבת.

שבח וייס: אני מבקש לשבת.

שבח וייס: אני אסביר עכשיו את התהליך.

שבח וייס: הכול יתוקן.

שבח וייס: יש חברי כנסת שעזבו את הבניין?

שבח וייס: חברי הכנסת, נא לשבת.

שבח וייס: אני מקווה שאיש לא עזב את הבניין, מכיוון שאני הודעתי בראשית ההצבעה, שייתכן סיבוב שני.

שבח וייס: לכן מי שעזב את הבניין, זה חוסר אחריות מצדו.

שבח וייס: נא לשבת.

שבח וייס: אין נוטשים בניין בעת הצבעה בטרם יודעים תוצאות, כי, כפי שהודעתי, יכול להיות סיבוב שני או שלישי או יותר מכך.

שבח וייס: נא לשבת.

שבח וייס: נא לשבת, חברים.

שבח וייס: בואו נזרז את התהליך.

שבח וייס: אני רוצה להודיע את ההודעה הבאה: 1.

שבח וייס: אין לנו, חלילה, שום חשדות שמישהו ניסה לעוות את התוצאות.

שבח וייס: ייתכן פשוט שהפתקים נדבקו.

שבח וייס: קורה.

שבח וייס: אשר על כן, כל חבר כנסת שניגש עכשיו לקלפי מאחורי הפרגוד יואיל לבדוק אם אין פתק דבוק; יעשה בדיקה אישית.

שבח וייס: ועדת הקלפי תבדוק פעם נוספת כל מעטפה בנפרד.

שבח וייס: 2.

שבח וייס: אם קורה המקרה – ואני מודיע כאן לוועדת הקלפי את הכלל הבא – שבמעטפה מסוימת נמצאים שני פתקים של אותו מועמד – לא פוסלים, אלא מניחים שזאת היתה טעות.

שבח וייס: זהו.

יעקב שמאי: אני מבקש להעיר.

שבח וייס: בבקשה.

יעקב שמאי: אני מבקש להעיר, שרק חברי הקלפי יפתחו את המעטפות.

שבח וייס: נכון.

שבח וייס: כך יהיה עכשיו.

יעקב שמאי: אדוני היושב-ראש, כחבר ועדת הקלפי לא היה לי נעים להעיר לחברי הכנסת לא לפתוח מעטפות.

יעקב שמאי: היתה אנדרלמוסיה בפתיחת המעטפות.

שבח וייס: נגמר, עכשיו עושים סדר.

יעקב שמאי: רק חברי ועדת הקלפי יפתחו את המעטפות.

שבח וייס: ברור.

שבח וייס: הבנו.

שבח וייס: חברי הכנסת, אני מודיע – – –

יורם לס: יש חברי כנסת שהלכו הביתה.

שבח וייס: אין דבר כזה.

שבח וייס: אני הודעתי שיכול להיות סיבוב שני.

שבח וייס: מה זה "הלכו הביתה"?

שבח וייס: תביא אותם מן הבית.

שבח וייס: אנחנו נעשה סיבוב שני ושלישי.

שבח וייס: מי הלך הביתה?

שבח וייס: חברי הכנסת, חברי הכנסת, שימו לב, מדובר בבחירת נשיא.

שבח וייס: די לנו בתקלה שהיתה.

שבח וייס: אני לא רוצה חלילה שמישהו ייפגע מכך שהתרחשה כאן טעות.

שבח וייס: אני מודיע על 20 דקות הפסקה.

קריאות: למה?

קריאות: למה?

שבח וייס: אני אסביר.

שבח וייס: יש אנשים שעזבו את הבניין.

שבח וייס: האם ניטול מהם את זכות ההצבעה?

שבח וייס: חברי הכנסת, אני מודיע על שינוי שאין בו שינוי מהותי.

שבח וייס: שימו לב.

שבח וייס: ההצבעה תתחיל ובינתיים נזמין אותם.

שבח וייס: נהיה סבלניים לקראת סופה.

שבח וייס: זהו.

שבח וייס: על זה אין ויכוח.

שבח וייס: תודה רבה.

עובדיה עלי: – – –

שבח וייס: גמרנו.

שבח וייס: אי-אפשר יותר, חברי עובדיה עלי.

שבח וייס: נא לשבת.

שבח וייס: רבותי, לא היתה כל כוונה רעה.

שבח וייס: נחזור על תהליך, שיהיה לגמרי נקי.

שבח וייס: חבר הכנסת שמאי, הערה אחרונה.

שבח וייס: לא נעשה פה סימפוזיון.

יעקב שמאי: אדוני היושב-ראש, לא שמעתי את הודעתך, אבל חברי כנסת הסבו את תשומת לבי לכך שאמרת, שאם יהיו שתי פתקאות זהות במעטפה אחת, אפשר לאשר אותן.

שבח וייס: לא את שתיהן.

יעקב שמאי: רק אחת.

יעקב שמאי: נכון.

יעקב שמאי: אנחנו 120 חברי כנסת.

יעקב שמאי: ההצבעה מחולקת חצי חצי, קצת יותר קצת פחות.

יעקב שמאי: אני לא רוצה שייווצר מצב, שיחשדו במישהו שהתבקש להכניס שתי פתקאות.

יעקב שמאי: אנחנו חברי כנסת, אנחנו מאומנים בהצבעות, אנחנו נאשר רק מעטפה שיש בה פתק הצבעה אחד.

שבח וייס: חברי הכנסת, כל העם צופים בנו.

שבח וייס: אני מצטער על התקלה שהיתה.

שבח וייס: היא אנושית.

יגאל ביבי: לסמן.

אלי בן-מנחם: – – –

שבח וייס: חבר הכנסת אלי בן-מנחם, אני מבקש.

שבח וייס: עכשיו עלינו לעשות את זה נקי, בלי חשדות.

שבח וייס: אני מודיע שאין יותר עצות.

שבח וייס: תרצו – תביאו את זה לוועדת הפירושים.

שבח וייס: אני אנהג לפי הכללים שנוהגת מדינת ישראל בבחירות לכנסת, שהן הבחירות העיקריות, שעל-פיהן נקבע ההרכב של הריבון.

שבח וייס: הסדר יהיה כזה: אם במעטפה מסוימת יהיו שתי פתקאות של אותו מועמד – תיחשב פתקה אחת.

שבח וייס: אני רוחש אמון מלא לחברי הכנסת.

שבח וייס: הסבירות שזה יקרה עוד הפעם היא נמוכה ביותר.

שבח וייס: נראה שהפתקים היו דבוקים.

שבח וייס: אין על זה ויכוח.

שבח וייס: ניגשים להצבעה.

שבח וייס: זהו.

שבח וייס: אני רוצה להניח, שלא יהיו עוד שתי פתקאות דבוקות זו לזו.

משה נסים: אדוני היושב-ראש, אני מבקש.

שבח וייס: כן, חבר הכנסת נסים, בבקשה.

משה נסים: אדוני היושב-ראש, אומנם אמרת את אשר אמרת וצריך לכבד את דבריך.

משה נסים: אבל, בכל הכבוד, אין להשוות הצבעה בקלפי שבה מצביעים כ-700 איש לבין הצבעה שבה משתתפים 120 איש, ומדובר בחברי כנסת.

משה נסים: כבר היו דברים מעולם.

משה נסים: בהצבעות מסוג זה עושים סימנים.

משה נסים: לכן, לפי עניות דעתי וכבעל ניסיון בבית הזה, אם יהיו שני פתקים, יש כאן חשש לסימנים שהוכתבו על-ידי מי שהוכתבו, נגיד מן האגף הזה.

משה נסים: לכן, אדוני היושב-ראש, אם אנחנו רוצים לשמור על טוהר ההצבעה, עלינו לנהוג כך שרק פתק אחד יוכשר.

שבח וייס: הצעה.

שבח וייס: אני מבקש מחברי הכנסת נסים, דן מרידור, השר חיים רמון, השר ליבאי, ארבעתם, להתיישב ולהגיש לי הצעה איך לנהוג במקרה שיהיה עוד – – –

קריאות: – – –

שבח וייס: עד אז אנחנו מתחילים להצביע.

שבח וייס: גמרנו.

אהוד אולמרט: אבל לא יודעים איך יצביעו.

שבח וייס: נצביע בפתק אחד.

שבח וייס: באמת.

שבח וייס: אם תהיה בעיה כזאת, ותהיה לי תשובה מכובדת של ארבעה משפטנים, נקבל אותה.

שבח וייס: בכוונה ארבעה, כדי שיצטרכו להגיע להסכמה.

אהוד אולמרט: הצעה לסדר.

שבח וייס: בבקשה.

אהוד אולמרט: אני חושב שאין זה נכון ולא מכובד לקיים הצבעה, וחברי הכנסת יציעו לך הצעה לאחר שההצבעה מתקיימת.

שבח וייס: לא אחרי זה אלא תוך כדי.

שבח וייס: חברי הכנסת, אתם מתבקשים להצביע כך: כל אחד יכניס פתק למעטפה, יבדוק היטב שיהיה רק פתק אחד.

שבח וייס: אם זה היה נעשה, כל הסימפוזיון הזה היה מיותר.

שבח וייס: אינני רוצה להעלות על הדעת שמא יקרה עוד כמקרה הזה שיהיו שני פתקים במעטפה.

שבח וייס: נגמר.

שבח וייס: התחלנו להצביע.

שבח וייס: אני ממנה ועדת קלפי חדשה, לא מתוך כך שאין לנו אמון בהם, חלילה, אלא פשוט על-פי שיטת הרוטציה.

שבח וייס: אני מבקש מחבר הכנסת – – –

יעקב שמאי: אדוני היושב-ראש – – –

שבח וייס: כן.

יעקב שמאי: אני שומע, שאדוני היושב-ראש הביע אי-אמון בוועדת הקלפי.

שבח וייס: לא.

יעקב שמאי: רק שנייה.

יעקב שמאי: אני רוצה לומר לך, אדוני היושב-ראש:

יעקב שמאי: ועדת הקלפי כיבדה את עובדי הכנסת – – –

שבח וייס: בסדר גמור.

יעקב שמאי: תרשה לי.

יעקב שמאי: ועדת הקלפי כיבדה את עובדי הכנסת, שהם באמת כפופים להוראות היושב-ראש.

יעקב שמאי: מאחר שעובדי הכנסת נאמנים עלינו, אפשרנו להם לפתוח את המעטפות.

יעקב שמאי: בספירה, אדוני היושב-ראש, אני רוצה שתדע, כשספרו פתק-פתק, התוצאה היתה אחרת.

יעקב שמאי: היא היתה 63 – 55.

יעקב שמאי: לכן מה שאני מבקש: אל תחליף את ועדת הקלפי, תן לנו למנות, לספור ולבדוק את המעטפות לבד.

שבח וייס: חברי הכנסת, לאור ההערה החשובה הזאת, אני מזמין את חבר הכנסת עמנואל זיסמן, את חבר הכנסת יעקב שמאי ואת חבר הכנסת שמואל הלפרט לתפוס את מקומם.

שבח וייס: קדימה, התחלנו לעבוד.

שבח וייס: נא לחתום על המעטפות.

שבח וייס: חברי ועדת הקלפי, בואו, ואנחנו מתחילים בתהליך.

שבח וייס: חברי הכנסת, אנחנו מתחילים.

שבח וייס: נא לצלצל בפעמון.

שבח וייס: חברים יקרים, נא לשבת.

שבח וייס: אני רוצה להביע צער על התקלה.

שבח וייס: זה חיזיון מאוד לא נעים, שלתהליך בחירת נשיא מתגלגלת תקלה.

שבח וייס: זה מה שקרה.

שבח וייס: אנחנו נבדוק באופן יסודי, אחרי שנסיים את הבחירות, מה מקור התקלה.

שבח וייס: על פני הדברים יש פה סימנים של תום לב, וזה תמיד נסלח.

שבח וייס: אם חלילה היו דברים אחרים – לא אסתיר מכם ונפיק לקחים.

שבח וייס: בשלב זה אני לוקח על עצמי את האחריות לכל מה שקורה כאן לטוב ולרע.

שבח וייס: כדי שאוכל לשאת באחריות קצת בסיוע שלכם, אני מבקש מכם שאת המחזור הבא נעשה מהר יותר.

שבח וייס: 1.

שבח וייס: כדי לבטל-לצמצם, לדעתי לבטל, סכנה של תקלה חדשה, רק חברי ועדת הקלפי יפתחו את המעטפות.

שבח וייס: 2.

שבח וייס: אם תהיה מעטפה ויהיו בה שני פתקים – היא תונח בצד.

שבח וייס: אני מקווה שלא תהיה עוד מעטפה כזאת.

שבח וייס: כל חבר כנסת יואיל בטובו לשפשף את הפתק הבודד ולהיות בטוח ומשוכנע שזה פתק אחד.

שבח וייס: 3.

שבח וייס: חברי הטובים, המשפטנים הדגולים והמנוסים – חבר הכנסת מרידור, חבר הכנסת נסים, השר רמון, השר ליבאי, ואני גם ביקשתי שיצטרף אליהם מר צבי ענבר, מן הלשכה המשפטית שלנו – ילבנו את השאלה: האם עלינו לנהוג כמו בקלפי לכנסת, או על-פי הצעתו של חבר הכנסת נסים, שמדובר ב-120 חברי כנסת ולכן השיקול צריך להיות אחר, ועל כן, שני פתקים במעטפה אחת פוסלים את המעטפה.

שבח וייס: בתוך כמה דקות תהיה לי חוות דעת שלהם.

שבח וייס: אני פונה אליכם, חברי הכנסת, בכל לשון של בקשה, תבדקו את הפתק הבודד שאתם מכניסים למעטפה.

אברהם בורג: – – –

שבח וייס: כן?

שבח וייס: תפתח את זה בפני הציבור.

חגי מירום: אדוני היושב-ראש, צריך להודיע במפורש: אם יהיו פתקים שאינם בעבור אותו מועמד – צריך לפסול.

שבח וייס: ברור שזה פסול.

שבח וייס: זה סאלח שבתי ממש.

אהוד אולמרט: אם לא מודיעים – זה לא ברור.

חגי מירום: אני מציע שההליך לא יחל לפני שכלליו נקבעו.

חגי מירום: אני מציע שנמתין עד שיתקבלו הכללים.

שבח וייס: נמתין דקה, אני מקבל זאת.

שבח וייס: חבר הכנסת חגי מירום, אתה מוכן לעשות לנו שירות, לבדוק אצלם אם הם כבר קבעו את הכללים?

יהושע מצא: אדוני היושב-ראש, אולי נקיים הצבעה אלקטרונית ונסיים מהר יותר?

יהושע מצא: יש לנו ניסיון של שישה חודשים.

שבח וייס: הלוואי.

שבח וייס: אם זה היה גלוי זה היה הכי טוב.

שאול יהלום: – – –

שולמית אלוני: אדוני היושב-ראש, אני לא מבינה – – –

שבח וייס: מה קרה, גברתי השרה?

שבח וייס: גם אני לא הבנתי, לכן עשיתי מחדש את הבחירות.

שבח וייס: כן, אנחנו מחכים להחלטה אם פתק כזה ייחשב או לא.

שולמית אלוני: ההחלטה של חכמיך חשובה לצורך מניית הקולות, ולא לצורך ההצבעה.

שבח וייס: חבר הכנסת חגי מירום, תתווכח עם השרה ומה שאתם תחליטו אני אקבל.

שבח וייס: הוא יושב-ראש ועדת הכנסת, הרי זה יעבור אליו אחר כך.

שולמית אלוני: ההחלטה של חכמיך חשובה לצורך מניין הקולות.

שולמית אלוני: לא יתחילו במניית הקולות לפני ההצבעה.

שבח וייס: זה נכון.

שבח וייס: אגב, למרות התקלה, זה שיעור מאלף בהלכות דמוקרטיה.

שבח וייס: חבר הכנסת חגי מירום טוען טענה מעניינת, שאין מתחילים במשחק עד שכלליו ידועים מראש.

שולמית אלוני: לא, סליחה.

שולמית אלוני: חבר הכנסת חגי מירום טוען שאין מתחילים בהליך לפני שהכללים ידועים.

שולמית אלוני: אבל ההליך של מניין הקולות לא – – –

שבח וייס: והוא טוען שההליך הוא עצם ההליכה לקלפי.

שבח וייס: אני אתו.

שולמית אלוני: יש חזקה שמישהו שם שני פתקים?

שבח וייס: אנחנו כבר לא יודעים כלום.

יצחק שמיר: יש ישיבה עכשיו, אדוני היושב-ראש?

שבח וייס: כן, כן.

שבח וייס: אנחנו מחכים ל – – – אנחנו מתחילים.

שבח וייס: חבר הכנסת מירום, בבקשה.

חגי מירום: אדוני יושב-ראש הכנסת, אני מסכים עם חברתי השרה שולמית אלוני, שהשאלה העומדת במחלוקת היא לעניין מניין הקולות ולא לעניין ההצבעה.

חגי מירום: אבל המצביע צריך לדעת מה צפוי לו כאשר הוא הולך להצביע.

חגי מירום: אשר-על-כן אסור שנתחיל בתהליך.

משה קצב: – – –

שבח וייס: מתחילים בבחירות.

שבח וייס: אני אסביר למה; מספיק.

שבח וייס: 120 חברי כנסת בעלי שיקול דעת בהכרעות מדיניות גורליות, אין לי ספק שהם מסוגלים ללא שום קושי להכניס פתק אחד.

שבח וייס: אין לי ספק שזאת היתה טעות אנוש, ועל כן כל הוויכוח התלמודי החכם כאן לא יועיל לנו.

שבח וייס: אנחנו נתחיל בהצבעה, כשברור לכל חבר כנסת דבר אחד, וזה עניין של "בונה פידה", שהוא חייב להכניס פתק אחד.

שבח וייס: נקודה.

שבח וייס: תוצאות אחר כך.

שבח וייס: גמרנו, אין עוד ויכוח.

שבח וייס: נא להתחיל.

שבח וייס: אדוני המזכיר, מתחילים בבחירות, בבקשה.

חגי מירום: – – –

שבח וייס: אני מבקש להתחיל בבחירות ולשבת.

שבח וייס: חבר הכנסת מירום, שב בבקשה.

שבח וייס: חבר הכנסת מירום, מספיק היה לנו הבוקר.

שבח וייס: נא לשבת.

משה קצב: – – –

שבח וייס: לא, נא לשבת.

שבח וייס: מספיק.

שבח וייס: אין עוד ויכוח, לא נפתור את זה.

שבח וייס: חברי הכנסת, נא לשבת.

חגי מירום: – – –

שבח וייס: חבר הכנסת מירום, אנא.

שבח וייס: אין מה להצביע.

שבח וייס: לא נעשה סימפוזיון.

שבח וייס: קיימת בקשה.

שבח וייס: מזכיר הכנסת ישמיע אותה, ואני אחליט אם אני מאשר אותה.

שבח וייס: בבקשה.

ש' יעקבסון: אדוני היושב-ראש, יושב-ראש סיעת הליכוד ביקש שאקרא בשמותיהם של ארבעת המתחרים על ראשות סיעת הליכוד.

שבח וייס: ראשונים, שהם יצביעו ראשונים.

שבח וייס: אני מסכים.

ש' יעקבסון: תודה.

שבח וייס: בבקשה.

שבח וייס: רבותי, שימו לב, אני רוצה להודיע משהו, ולא להתווכח על כל דבר.

שבח וייס: איזו חשיבות יש למי מצביע ראשון או שני?

שבח וייס: אני רק רוצה להודיע על ארבעת המועמדים.

שבח וייס: חבר הכנסת קצב, אין כל בעיה, הרי זה דבר טכני פעוט.

שבח וייס: זה שנמצא חבר הכנסת שהעיר, הוא מדהים אותי.

שבח וייס: אלא מה, תיאורטית יכול להיות סיבוב שני.

יהושע מצא: שלישי ורביעי.

שבח וייס: שלישי ורביעי.

שבח וייס: אל תעזבו את האולם.

שבח וייס: אני אאפשר לכם להצביע ראשונים, ואם אשמע איזו תלונה זה יהיה ממש מוזר.

יהושע מצא: אבל אפשר לקזז פה אחד מול השני.

אברהם יחזקאל: – – –

שבח וייס: מה לעשות?

שבח וייס: חבר הכנסת אבי יחזקאל, מה לעשות?

שבח וייס: אני יודע מי שם שני פתקים?

שבח וייס: אדוני המזכיר, בבקשה.

ש' יעקבסון: זאב בנימין בגין – מצביע; דוד לוי – מצביע; בנימין נתניהו – מצביע; משה קצב – מצביע

שבח וייס: רבותי, הנה התהליך מתחיל יפה.

שבח וייס: כל מעטפה שיהיה בה יותר מפתק אחד, פסולה.

שבח וייס: זה הכול.

שבח וייס: אני בטוח ששני המצביעים הראשונים שפשפו את הפתק שלוש פעמים.

מאיר שטרית: לעניות דעתי, היושב-ראש בלבד מוסמך להחליט בסוגיה זו.

שבח וייס: אבל טוב לי שיש לי ארבעה מוחות כאלה.

שבח וייס: רבותי, נא להמשיך.

שבח וייס: אדוני המזכיר, בבקשה.

ש' יעקבסון: שמואל אביטל – מצביע; רפאל אדרי – מצביע; אהוד אולמרט – מצביע; אורי אור – מצביע; חיים אורון – מצביע; דליה איציק – מצביעה; מיכאל איתן – מצביע; רפאל איתן – מצביע; רפאל אלול – מצביע; שולמית אלוני – מצביעה; טלב אלסאנע – מצביע; אסעד אסעד – מצביע; יוסף בא-גד – מצביע; פנחס בדש – מצביע; שלמה בוחבוט – מצביע; אברהם בורג – מצביע; יגאל ביבי – מצביע; יוסף ביילין – מצביע; נעמי בלומנטל – מצביעה; בנימין בן-אליעזר – מצביע; אליהו בן-אלישר – מצביע; אליהו בן-מנחם – מצביע; שלמה בניזרי – אינו נוכח עוזי ברעם – מצביע; תמר גוז'נסקי – מצביעה; שאול גוטמן – מצביע; שלמה בניזרי – מצביע; מיכה גולדמן – מצביע; אלכס גולדפרב – מצביע; אלי גולדשמידט – מצביע; אפרים גור – מצביע; מרדכי גור – מצביע; גדליה גל – מצביע; אריה גמליאל – מצביע; אלי דיין – מצביע; חיים דיין – מצביע; יעל דיין – מצביעה; עבד-אלוהב דראושה – מצביע; אריה דרעי – מצביע; אברהם הירשזון – מצביע; שמואל הלפרט – מצביע; זבולון המר – מצביע; צחי הנגבי – מצביע; שבח וייס – מצביע; יוסף ונונו – אינו נוכח רחבעם זאבי – מצביע; נסים זוילי – מצביע; יוסף ונונו – מצביע; תופיק זיאד – מצביע; עמנואל זיסמן – מצביע; אליעזר זנדברג – מצביע; וליד חאג' יחיא – מצביע; נעמי חזן – מצביעה; מיכאל חריש – מצביע; בנימין טמקין – מצביע; סאלח טריף – מצביע; שאול יהלום – מצביע; אברהם יחזקאל – מצביע; רן כהן – מצביע; רענן כהן – אינו נוכח; יוסי כץ – מצביע; לימור לבנת – מצביעה; מאשה לובלסקי – מצביעה; יצחק לוי – מצביע; דוד ליבאי – מצביע; עוזי לנדאו – מצביע; יורם לס – מצביע; ענת מאור – מצביעה; משה מאיה – מצביע; דוד מגן – מצביע; האשם מחאמיד – מצביע; רוני מילוא – מצביע; חגי מירום – מצביע; דוד מנע – מצביע; נואף מסאלחה – מצביע; יהושע מצא – מצביע; דן מרידור – מצביע; רון נחמן – מצביע;

ש' יעקבסון: אורה נמיר – אינה נוכחת; משה נסים – מצביע; אסתר סלמוביץ – מצביע; אפרים סנה – מצביע; יוסף עזרן – מצביע; עובדיה עלי – מצביע; שאול עמור – מצביע; אברהם פורז – אינו נוכח; חנן פורת – מצביע; משה פלד – מצביע; רפאל פנחסי – מצביע; מנחם פרוש – מצביע; שמעון פרס – מצביע; עמיר פרץ – מצביע; גדעון פת – מצביע; יאיר צבן – מצביע; דוד צוקר – מצביע; אביגדור קהלני – מצביע; חיים קופמן – מצביע; ישראל קיסר – מצביע; יצחק רבין – מצביע; אברהם רביץ – מצביע; אמנון רובינשטיין – מצביע; חיים רמון – מצביע; אבנר חי שאקי – מצביע; גונן שגב – מצביע; גדעון שגיא – מצביע; אברהם שוחט – מצביע; משה שחל – מצביע; מאיר שטרית – מצביע; שמעון שטרית – מצביע; דב שילנסקי – מצביע; סילבן שלום – מצביע; יעקב שמאי – מצביע; יצחק שמיר – מצביע; יעקב שפי – מצביע; אברהם שפירא – מצביע; אריאל שרון – מצביע; יוסי שריד – מצביע; דן תיכון – מצביע

שבח וייס: עוד שלושה שמות של חברי הכנסת שבסדרה הראשונה של הקראת השמות לא היו באולם.

שבח וייס: בבקשה, אדוני המזכיר.

ש' יעקבסון: רענן כהן – מצביע אורה נמיר – מצביעה אברהם פורז – מצביע

שבח וייס: האם יש חבר כנסת אשר לא הצביע?

ש' יעקבסון: אדוני היושב-ראש, איש לא נעדר.

שבח וייס: אני מקווה שהפעם נסיים את התהליך.

שבח וייס: חבר הכנסת תיכון הבטיח לי לשמור שמירה פנימית, בגנזך הפנימי, את מה שהוא חושב שהוא יודע.

שבח וייס: הוא יעמוד בזה.

שבח וייס: הבחירות הסתיימו; אני מקווה שאכן הסתיימו.

שבח וייס: עכשיו אני מזמין את חברי ועדת הקלפי: עמנואל זיסמן, יעקב שמאי ושמואל הלפרט.

שבח וייס: חברי ועדת הקלפי, נא לתפוס עמדות.

שבח וייס: חברי הכנסת, אני רוצה, ברשותכם, להביע צער על מה שקרה, ליטול על עצמי את מלוא האחריות למה שקרה, אף שאינני יודע מאומה מה קרה, ונברר את זה.

שבח וייס: שאל אותי חבר הכנסת אבי יחזקאל, מדוע הצבענו בפעם השנייה.

שבח וייס: הצבענו בפעם השנייה, כי בפעם הראשונה היו לנו 124 חברי כנסת.

שבח וייס: שאל אותי ראש הממשלה, מדוע לא פתחנו כל מעטפה ומעטפה בנפרד ולא בדקנו האם יש שם יותר מפתק אחד.

שבח וייס: בדקנו.

שבח וייס: או שהפתקים היו דבוקים מאוד או שיש טעות של בודק, או חלילה הפתקים הנוספים נוספו שלא בדרך זו.

שבח וייס: אני רוצה להביע תקווה, שהכול קרה בתום לב מוחלט, ועל תום לב אפשר לסלוח אם מישהו אכן טעה בתום לב.

שבח וייס: אני מתנצל לפני הציבור הרחב, שעקב אחרינו, העיתונאים, ובעיקר שני המועמדים, שהם במתח קבוע וקשה.

עבד-אלוהב דראושה: אולי תהיה הצבעה שלישית?

שבח וייס: אני מתנצל שוב.

שבח וייס: כיוון שיש פרשנויות אין סוף, אני רוצה שתדעו שיש אחראי – זה אני.

שבח וייס: אני הוספתי ארבעה פתקים.

שבח וייס: אני מבקש מחברי הכנסת עובדיה עלי, מיכאל איתן, דוד צוקר וחגי מירום לעזור לנו לברר מה קרה אחרי שהכול יסתיים.

שבח וייס: פשוט כדי שנדע, למען ההיסטוריה.

שבח וייס: בסדר?

שבח וייס: זה הרכב הוגן של חברי כנסת מאוד מנוסים.

אברהם יחזקאל: זו ועדת חקירה?

שבח וייס: לא, ועדת סקרנות.

שבח וייס: בסדר?

שבח וייס: יש עוד בעיה לאבי יחזקאל היום?

שבח וייס: אני מודה לחברי הכנסת משה נסים ודן מרידור ולשרים רמון וליבאי על הייעוץ המשפטי המצוין, ואנחנו ננהג על-פי חוות דעתם.

שבח וייס: כל מעטפה שיהיה בה יותר מפתק אחד, פסולה.

שבח וייס: זהו.

שבח וייס: אגב, זה בהשתתפות עורך-הדין צבי ענבר, מהיועצים המשפטיים של הכנסת.

שבח וייס: חברי הכנסת, יש לנו כאן פתק שעשוי לעניין אתכם.

שבח וייס: אלמוני טלפן וכך הוא אמר: קודם כול הוא אמר, שקלפי זה נקבה.

שבח וייס: את זה כבר תיקנו.

שבח וייס: המלה היא מהמשנה במסכת יומא דף ד' עמוד א'.

שבח וייס: כתוב שם: "טרף בקלפי והעלה שני גורלות".

שבח וייס: מוסיף אותו אזרח: מישהו לקח שני גורלות והטריף את הבחירה.

חנן פורת: מעניין מי השעיר לעזאזל.

אברהם בורג: כמובן, אחד הולך לעזאזל – – –

שבח וייס: אוי ואבוי.

שבח וייס: את זה לא העבירו לי.

אברהם בורג: תתקשר אליו – – –

שבח וייס: אין לנו טלפון שלו.

שבח וייס: הוא ודאי רואה אותנו בטלוויזיה.

שבח וייס: חברי הכנסת, נא לשבת.

שבח וייס: אני רוצה להודות לחברי ועדת הבחירות שלנו, חברי הכנסת עמנואל זיסמן, יעקב שמאי ושמואל הלפרט.

שבח וייס: הם עשו את המלאכה.

שבח וייס: הפעם יצאנו מזה.

שבח וייס: שוב להתנצל בלי לדעת על מה.

שבח וייס: העניין יבורר כולו.

שבח וייס: והרי התוצאות חתומות על-ידי שלושת חברי ועדת הקלפי: הצביעו 120.

שבח וייס: מספר הקולות הכשרים – 120.

שבח וייס: פתקים לבנים – 1.

שבח וייס: גם לבן זה כשר.

שבח וייס: מעטפות ריקות – אין.

שבח וייס: מעטפות כפולות – אין.

שבח וייס: בעד מר עזר ויצמן – 66.

שבח וייס: בעד חבר הכנסת דב שילנסקי – 53.

שבח וייס: אני מודה לשני המתמודדים; מברך את דב שילנסקי; מברך מאוד את עזר ויצמן בשמכם, נשיא חדש בישראל.

שבח וייס: ב-13 במאי יתקיים טקס ההשבעה בכנסת.

שבח וייס: תודה רבה.

שבח וייס: חג שמח כבר אמרתי בסיבוב הקודם.

שבח וייס: חופשה נעימה.